cyanic-selkie/wikianc huggingface dataset:
მსოფლიო საბაჟო ორგანიზაცია
ორგანიზაციის მოწყობა
მსოფლიო საბაჟო ორგანიზაციის სამდივნოს ხელმძღვანელობს გენერალური მდივანი, რომელსაც ირჩევენ ორგანიზაციის წევრები ხუთი წლის ვადით. 2009 წლის 1 იანვრიდან ეს თანამდებობა უკავია იაპონიის წარმომადგენელს კუნიო მიკურიას. უმაღლესი მმართველი ორგანოა საბჭო, რომელიც შედგება ორგანიზაციის წევრებისაგან. საბჭოს მუშაობას ხელმძღვანელობს თავმჯდომარე.
აივენჰო
რესურსები ინტერნეტში
კატეგორია:ინგლისური რომანები კატეგორია:1820 წლის რომანები კატეგორია:უოლტერ სკოტის რომანები
მსოფლიო საბაჟო ორგანიზაცია
რესურსები ინტერნეტში
კატეგორია:საერთაშორისო ეკონომიკური ორგანიზაციები
ალზამაი
ალზამაი (Алзамай) — ქალაქი რუსეთში, ირკუტსკის ოლქის დასავლეთ ნაწილში. 6040 მცხოვრები (2017). მდებარეობს აღმოსავლეთ საიანზე, მდინარე ტოპოროკზე. რკინიგზის სადგური ტრანსციმბირის მაგისტრალზე. დაარსდა როგორც დაბა, 1955 წლიდან ქალაქია. ალზამაიში არის ხის გადასამუშავებელი კომბინატი, ტყექიმიური საწარმოები, სარემონტო-მექანიკური ქარხანა და სხვ. რაიონში ადგილი აქვს ხე-ტყის დიდი რაოდენობით დამუშავებას.
სქოლიო
კატეგორია:ირკუტსკის ოლქის ქალაქები
ზედა ქარავან-სარაი
ზედა ქარავან-სარაი (Yuxarı karvansaray) — XVII საუკუნის ისტორიული ძეგლი, რომელიც მდებარეობს აზერბაიჯანში, ქალაქ შაქიში. ქარავან-სარაის ნაწილი გამოიყენება სასტუმროს სახითაც.
ისტორიული ცნობები
შუა საუკუნეებში ვაჭრობის სწრაფმა განვითარებამ მნიშვნელოვნად გაზარდა იმ დროს აზერბაიჯანის ტერიტორიაზე არსებული ქარავან-სარაიების როლი და ხელი შეუწყო ახლების მშენებლობას. ძირითადად ქარავან-სარაიებს აშენებდნენ ციხესიმაგრის სახით ერთი ჭიშკრით, რომლებიც საშიშროების შემთხვევაში ხდებოდნენ შეუხწევადნი.
შაქიში არსებული ქარავან-სარაიებიდან ჩვენს დრომდე შემორჩა მხოლოდ ორი. მათ ეწოდებათ „იუხარი“ და „აშაღი“ ქარავან-სარაიები, რაც აზერბაიჯანულიდან თარგმანში ნიშნავს „ზედა“ და „ქვედა“ ქარავან-სარაიებს. ეს ქარავან-სარაიები აშენდა XVII საუკუნეში. ზედა და ქვედა ქარავან-სარაიები აშენებულია ადგილობრივი ხელოსნების მიერ. თავისი დიდი ზომებით და კეთილმოწყობილობით არიან ყველაზე დიდები ამიერკავკასიაში.
1988 წლიდან ზედა ქარავან-სარაი გამოიყენება როგორც სასტუმრო კომპლექსი ტურისტებისათვის, ქალაქის სტუმრებისათვისა და ადგილობრივი მოსახლეობისათვის. კომპლექსის ტერიტორიაზე ფუნქციონირებს ეროვნული სამზარეულოს რესტორანი 100 კაცზე. საერთაშორისო სტანდარტების მიხედვით სასტუმროში ფუნქციონირებს ასევე ლუქს ნომრები.
არქიტექტურა
ქარავან-სარაის გააჩნია მართკუთხედის ფორმა დიდი შიდა ეზოთი, რომლის ცენტრშიც მდებარეობს აუზი. ქარავან-სარაის საერთო ფართი შეადგენს 6000 მ². ცენტრალური სავაჭრო ქუჩის მხრიდან შენობის სიმაღლე შეადგენს 14 მეტრს, ხოლო უკანა მხარის - 8 მეტრს. აქ 300 ოთახზე მეტია.
ქარავან-სარაის ფასადი გადაჰყურებს გურჯანჩაის მდინარის ნაპირს. მდიდრულად დეკორირებული ძირითადი შემოსასვლელი თაღი განლაგებულია შენობის კუთხეში, მესამე სართულის დონეზე, რაც დაკავშირებულია მდინარის რელიეფთან. მშენებლებმა კვიანურად გამოიყენეს დაქანება ნაგებობის არქიტექტურაში.
ძირითადი ფასადის სიბრტყე დანაწევრებულია ჰორიზონტალური სარტყელებით. ქვედა სარტყელის სიმაღლე შეადგენს ორი სართულს. იგი დამუშავებულია ორფერიანი ფანჯრებით, რომელნიც შემჯდარია თაღისებურად. ზედა სართულების ფანჯრების თაღები და შენობის თაღები ერთმანეთში შერწყმულნი არიან და ხაზს უსვამენ შენობის საერთო კომპლექსს.
სქოლიო
კატეგორია:აზერბაიჯანის არქიტექტურა კატეგორია:აზერბაიჯანის შენობა-ნაგებობები
არდონი (ჩრდილოეთი ოსეთი)
არდონი (Ӕрыдон, Ардон) — ქალაქი (1964 წლამდე სოფელი) რუსეთში, ჩრდილოეთ ოსეთის რესპუბლიკაში, მდინარე არდონის ტოტის ნაპირზე. არდონის რაიონის ცენტრი. ვლადიკავკაზიდან 39 კმ. 2018 წლის მონაცემებით ქალაქის მოსახლეობა 19 412 კაცს შეადგენს.
სქოლიო
კატეგორია:ჩრდილოეთ ოსეთის ქალაქები
ჯვარედინი ქუჩა
ჯვარედინი ქუჩა — ქუჩა თბილისში, მდებარეობს კრწანისის რაიონში (კლდისუბანი); გომის ქუჩიდან მთის ფერდობამდე. თბილისის გამგეობის მიერ 1903 წელს შედგენილ ქუჩების სიაში შეტანილია როგორც შესახვევი, ასევეა თბილისის 1934 წლის გეგმაზე. თბილისის ქუჩების 1960 წლის ცნობარში შეტანილია როგორც ჯვარედინი ქუჩა.
ტრომპეტეროსის რაიონი
ტრომპეტეროსის რაიონი (Distrito de Trompeteros) — რაიონი პერუში, ლორეტოს რეგიონის ლორეტოს პროვინციაში. მდებარეობს ზღვის დონიდან 125 მეტრზე. 2007 წლის მონაცემებით, მოსახლეობა 6 621 ადამიანს შეადგენდა, სიმჭიდროვე 0.54 ადამიანი კმ²-ზე. ფართობი 12 246 კმ²-ია.
რესურსები ინტერნეტში
კატეგორია:ლორეტოს რეგიონის რაიონები კატეგორია:ლორეტოს პროვინციის რაიონები
ვარშავის ხელშეკრულება (1705)
ვარშავის ხელშეკრულება — სამშვიდობო ხელშეკრულება, რომელიც აიდო 1705 წლის 18 ნოემბერს, ჩრდილოეთის ომის მიმდინარეობის პერიოდში. ხელშეკრულების შედეგად შედგა ალიანსი შვედეთის იმპერიას და პოლონეთ-ლიტვის თანამეგობრობას შორის, რომლის მეფეც იყო სტანისლავ ლეშჩინსკი.
რესურსები ინტერნეტში
კატეგორია:XVIII საუკუნის სამშვიდობო ხელშეკრულებები
გუაპარაკი
გუაპარაკი (Cuparaque) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 200 მეტრზე. მიეკუთვნება ვალი-დუ-რიუ-დოსი მეზორეგიონს. შედის ეკონომიკურ-სტატისტიკურ მიკრორეგიონ აიმორესის შემადგენლობაში.
2010 წლის მონაცემებით, მოსახლეობა 4 680 ადამიანს შეადგენდა, მოსახლეობის სიმჭიდროვე 20.64 კმ²-ზე. ფართობი 226 750 კმ²-ია.
რესურსები ინტერნეტში
კატეგორია:მინას-ჟერაისის შტატის მუნიციპალიტეტები
სევეროდონეცკის ბრძოლა (2022)
სევეროდონეცკის ბრძოლა — მიმდინარე სამხედრო დაპირისპირება, რომელიც 2022 წლის 2 მარტს დაიწყო. წარმოადგენს რუსეთის უკრაინაში შეჭრის აღმოსავლეთ უკრაინის კამპანიის ნაწილს. სევეროდონეცკი ამჟამად არის ლუჰანსკის ოლქის მოქმედი ადმინისტრაციული ცენტრი.
ბრძოლა
28 თებერვალს დაახლოებით 15:00 საათზე რუსულმა ძალებმა სევეროდონეცკის დაბომბვა დაიწყეს. ლუჰანსკის ოლქის გუბერნატორის, სერჰი ჰაიდაის განცხადებით, ერთი ადამიანი დაიღუპა და რამდენიმე დაშავდა. დაიბომბა მათ შორის გაზსადენებიც.
2 მარტს ბრძოლები დაფიქსირდა სევეროდონეცკის მახლობლად მდებარე თითქმის ყველა სოფელში. რუსული ძალები აგრძელებდნენ ქალაქის დაბომბვას, მათ შორის მათი სამიზნე იყო სკოლის სპორტული დარბაზი, რომელიც ბომბსაფრად გამოიყენებოდა მოსახლეობის მიერ. გარდაცვალების შემთხვევები არ დაფიქსირებულა. იმავე დღეს, 15:20 საათზე, უკრაინის ოფიციალურმა პირებმა გაავრცელეს ინფორმაცია, რომ რუსული ძალები ქალაქში შესვლას ცდილობდნენ, მაგრამ უკუაგდეს.
6 აპრილის ცნობით, ქალაქში „რეგულარულად, მუდმივი პერიოდულობით“ ცვიოდა ჭურვები და რაკეტები.
9 აპრილისათვის, რუსეთის მე-4 საგვარდიო სატანკო დივიზიის ნაწილები თავს იყრიდნენ სევეროდონეცკთან ახლოს. მომდევნო სამი დღის განმავლობაში რუსულმა ძალებმა არაერთხელ შეუტიეს ქალაქს, მაგრამ რაიმე წარმატებას ვერ მიაღწიეს.
მშვიდობიან მოქალაქეებზე თავდასხმები
ქალაქში ადგილი ჰქონდა მშვიდობიან მოქალაქეებზე არაერთხელ თავდასხმას. 17 მარტს ლუჰანსკის ოლქის გუბერნატორმა სერჰი ჰაიდაიმ გაავრცელა ინფორმაცია, რომ რუსულმა ძალებმა ცეცხლი გაუხსნეს ბავშვებისა და ქალების თავშესაფარს და „ლუჰანსკის ოლქში უსაფრთხო ადგილები აღარ არსებობდა“. 22 მარტს ისევ ჰაიდაი იტყობინებოდა, რომ რუსებმა ისროლეს საბავშვო საავადმყოფოს მიმართულებით, დაიწვა სახურავი, თუმცა არავინ დაშავდა. გავრცელდა ცნობები ადგილობრივი ეკლესიების დაზიანების შესახებ. 7 აპრილის ცნობით, რუსულმა ძალებმა იერიში მიიტანეს ჰუმანიტარული დახმარების ცენტრზე და დაწვეს 10 მაღლივი შენობა.
სქოლიო
კატეგორია:უკრაინის ბრძოლები კატეგორია:რუსეთის ბრძოლები კატეგორია:რუსეთის შეჭრა უკრაინაში (2022)
ოთარ ქინქლაძის ქუჩა
ოთარ ქინქლაძის ქუჩა — ქუჩა თბილისში. მდებარეობს ჩუღურეთის რაიონში (ახალი კუკია); გიორგი ჩიტაიას ქუჩიდან პიატიგორსკის ქუჩამდე. წარმოიქმნა XX საუკუნის ბოლოს. თბილისის გამგეობის მიერ 1903 წელს შედგენილ ქუჩების სიაში შეტანილია როგორც ანას ქუჩა. 1923 წლიდან — ალექსანდრე ეგორივის (დატანილია თბილისის 1937 წლის გეგმაზე) შემდეგ პეტრე შირშოვის სახელი ერქვა. ოთარ ქინქლაძის სახელი ეწოდა 1997 წელს.
ლიტერატურა
ქინქლაძე
იურული სამყარო
„იურული სამყარო“ (Jurassic World) — 2015 წლის ამერიკული სამეცნიერო ფანტასტიკური ფილმი, რიგით მეოთხე ნაწილი „იურული პარკის“ სერიიდან, რომლის რეჟისორია კოლინ ტრევოროუ, პროდიუსერები არიან ფრენკ მარშალი და პატრიკ კროული, სცენარი ეკუთვნის რიკ ჯაფას, ამანდა სილვერს, დერეკ კონოლისა და კოლი ტრევოროუს. მონაწილეობენ კრის პრეტი, ბრაის დალას ჰაუარდი, ვინსენტ დ’ონოფრიო, ტაი სიმპკინზი, ნიკ რობინსონი, ომარ სი, ბრედლი დერილ ვონგი და ირფან ხანი.
სიუჟეტი მიმდინარეობს „იურული პარკის“ მოვლენებიდან 22 წლის შემდეგ, ცენტრალური ამერიკის გამოგონილ კუნძულ ისლა ნუბლარზე, სადაც განთავსებულია კლონირებული დინოზავრებით დასახლებული გასართობი პარკი. მოულოდნელად, პარკი გაეხვევა ქაოსში, მას შემდეგ, რაც გენმოდიფიცირებული დინოზავრები თავისუფლდებიან და იწყებენ ადამიანებზე ნადირობას.
კომპანია Universal Pictures-ს ფილმის გადაღებების დაწყება დაგეგმილი ჰქონდა 2004 წელს, ხოლო გამოშვება — 2005 წლის შუა პერიოდში, თუმცა სცენარის ხშირი ცვლილების გამო ფილმზე მუშაობა რამდენიმეჯერ შეწყდა. საბოლოოდ ფილმის გადაღებები დაიწყო 2014 წლის 10 აპრილს ჰონოლულუს ზოოპარკში, ჰავაიზე, ხოლო შემდგომში გაგრძელდა ლუზიანას შტატში. სცენარისტებად მიიწვიეს რიკ ჯაფა, ამანდა სილვერი და დერეკ კონოლი, რეჟისორად აიყვანეს კოლინ ტრევოროუ. დინოზავრების გამოსახულებები შექმნა ვიზუალური ეფექტების კომპანია Industrial Light & Magic-მა.
ფილმზე მუშაობა დასრულდა 2015 წლის 10 მაისს. პრემიერა შედგა 2015 წლის 29 მაისს კინოთეატრ გრან-რექსში, პარიზში. ამავე წლის 10 ივნისიდან ფილმი გამოვიდა მსოფლიოს 60-ზე მეტ ქვეყანაში.
პროექტს წილად ჰხვდა დადებითი შეფასებები კინოკრიტიკოსებისგან. საერთო განხილვების საიტ Rotten Tomatoes-ზე მთლიანი რეიტინგი შეადგენს 71% 314 მიმოხილვაზე დაყრდნობით. მას აგრეთვე გადაეცა რამდენიმე ჯილდო სხვადასხვა დაჯილდოების ცერემონიალებზე, მათ შორის: ჰოლივუდის ფილმების ჯილდო, MTV Movie Awards და სატურნის ჯილდო.
„იურული სამყარო“ ფინანსურად მეტად წარმატებული აღმოჩნდა. ის არის პირველი ფილმი მსოფლიოში, რომლის შემოსავალმა პირველ შაბათ-კვირას 500 მილიონი აშშ დოლარი შეადგინა, ხოლო მთლიანმა შემოსავალმა 1.6 მილიარდ დოლარს გადააჭარბა და იქცა მეხუთე ყველაზე შემოსავლიან ფილმად მსოფლიოში. ის აგრეთვე არის 2015 წლის მეორე ყველაზე შემოსავლიანი ფილმი და სერიის ყველაზე შემოსავლიანი ფილმი.
2015 წლის 29 მაისს ფილმი გამოიცა DVD, Blu-ray და Blu-ray 3D ფორმატში. გამოსვლიდან ერთ კვირაში გაიყიდა Blu-ray და DVD დისკების 3 მილიონი ასლი. პირველ კვირაში ციფრული და ფიზიკური ფორმატების გაყიდვებმა 82 მილიონ აშშ დოლარს გადააჭარბა. 2018 წლის ივლისში გამოვიდა გაგრძელება „იურული სამყარო: დაცემული სამეფო“.
სქოლიო
კატეგორია:2015 წლის ფილმები კატეგორია:ინგლისურენოვანი ფილმები კატეგორია:ამერიკული ფილმები კატეგორია:2015 წლის 3D ფილმები კატეგორია:2010-იანი წლების სათავგადასავლო ფილმები კატეგორია:2010-იანი წლების სამეცნიერო ფანტასტიკური ფილმები კატეგორია:ამერიკული სათავგადასავლო ფილმები კატეგორია:ამერიკული ფილმი-კატასტროფები კატეგორია:ამერიკული სამეცნიერო ფანტასტიკური მოქმედებითი ფილმები კატეგორია:ამერიკული სამეცნიერო ფანტასტიკური თრილერი ფილმები კატეგორია:ბიოლოგიური იარაღები მასობრივ კულტურაში კატეგორია:ფილმები დინოზავრების შესახებ კატეგორია:ფილმები კლონირების შესახებ კატეგორია:მაიკლ კრაიტონის ნამუშევრებზე დაფუძნებული ფილმები კატეგორია:IMAX-ის ფილმები კატეგორია:ფილმები იურულ პარკზე კატეგორია:Legendary Pictures-ის ფილმები კატეგორია:სამეცნიერო ფანტასტიკური სათავგადასავლო ფილმები კატეგორია:Amblin Entertainment-ის ფილმები კატეგორია:Universal Pictures-ის ფილმები კატეგორია:The Kennedy/Marshall Company-ის ფილმები კატეგორია:კოლინ ტრევოროუს ფილმები
სან-პედრუ-და-აგუა-ბრანკა
სან-პედრუ-და-აგუა-ბრანკა (São Pedro da Água Branca) — მუნიციპალიტეტი ბრაზილიაში, მარანიანის შტატში; მდებარეობს ზღვის დონიდან - მეტრზე. მიეკუთვნება მარანიანის შტატის დასავლეთ მეზორეგიონს. შედის ეკონომიკურ-სტატისტიკურ მიკრორეგიონ იმპერატრისი შემადგენლობაში.
2010 წლის მონაცემებით, მოსახლეობა 12 028 ადამიანს შეადგენდა, მოსახლეობის სიმჭიდროვე 16.7 კმ²-ზე. ფართობი 720 452 კმ²-ია.
რესურსები ინტერნეტში
კატეგორია:მარანიანის შტატის მუნიციპალიტეტები
ფევზი ჩაქმაქი
ბიოგრაფია
1896 წლიდან ლეიტენანტის ჩინით სამსახურს იწყებს ოსმალეთის არმიაში. 1897 წლიდან უფროსი ლეიტენანტია, 1898 წლიდან შტაბის კაპიტანი. 1909 წლიდან მაიორი და 35-ე ბრიგადის მეთაური. 1910 წლიდან ვიცე-პოლკოვნიკი და კორპუსის შტაბის უფროსი. 1913 წელს ენიჭება ბრიგადის გენერლის წოდება და ინიშნება დივიზიის მეთაურად. პირველ მსოფლიო ომში იბრძოდა დარდანელის ფრონტზე. 1915 წელს ენიჭება გენერალ-მაიორის წოდება. 1916 წლიდან კავკასიის ფრონტზეა. 1917 წელს გადაჰყავთ პალესტინის ფრონტზე და ინიშნება მე-7 არმიის სარდლად. 1918 წლის 28 ივლისიდან გენერალ-ლეიტენანტია. ომის დასრულების შემდეგ, 1918 წლის 24 დეკემბერს, ინიშნება ოსმალეთის იმპერიის შეიარაღებული ძალების გენშტაბის უფროსად, ხოლო 1919 წლის 30 აპრილს - იმპერიის სამხედრო მინისტრად. 1920 წლიდან ემხრობა ქემალისტებს და ანატოლიაში აგორებულ ნაციონალისტურ მოძრაობას. 1921 წლიდან ქემალისტთა დასავლეთის არმიის სარდალი და პარლამენტის წევრია. დამოუკიდებლობის ომში ბერძნებთან წარმატებული ბრძოლების შემდეგ, 1922 წლის 31 აგვისტოს დიდი ეროვნული კრების დადგენილებით ენიჭება ქვეყნის უმაღლესი სამხედრო წოდება - მარშალი. ამავე დროს, 1921 წლის 24 იანვრიდან 1922 წლამდე იყო ქვეყნის პრემიერ-მინისტრი. 1923 წლის 14 აგვისტოდან, თურქეთის მიერ სახელმწიფოებრივი დამოუკიდებლობის მოპოვების შემდეგ პარლამენტის წევრია სტამბოლიდან. 1924 წლის 3 მარტს ინიშნება თურქეთის შეარაღებული ძალების გენშტაბის უფროსად. იმავე წელს ტოვებს თანამდებობას, იხსნის პარლამენტის წევრის უფლებამოსილებას და მიდის პოლიტიკიდან. გარდაიცვალა 1950 წელს.
იანგზტაუნი
იანგზტაუნი (Youngstown) — ქალაქი აშშ-ის ჩრდილო-აღმოსავლეთ ნაწილში, ოჰაიოს შტატში. 66 982 მცხოვრები (2010). სარკინიგზო კვანძი. ქვეყნის შავი მეტალურგიის ცენტრი, იყენებს აპალაჩის აუზის ქვანახშირსა და ზემო ტბის რაიონის რკინის მადანს. განვითარებულია მანქანათსაშენი (ელექტროტექნიკა და სხვ.), ქიმიური, კერამიკული და კვების მრეწველობა.
ფევზი ჩაქმაქი
რესურსები ინტერნეტში
კატეგორია:დაბადებული 1876 კატეგორია:გარდაცვლილი 1950 კატეგორია:თურქი სამხედრო მოღვაწეები კატეგორია:თურქეთის პრემიერ-მინისტრები კატეგორია:პირველი მსოფლიო ომის მონაწილეები
იანგზტაუნი
სქოლიო
კატეგორია:აშშ-ის ქალაქები
DHL
მინი|250პქ|კომპანიის ლოგო DHL (დი-ეიჩ-ელ) — გერმანული საერთაშორისო კომპანია, მსოფლიო ლოგისტიკის ბაზრის ერთ-ერთი ლიდერი.
კომპანია დაფუძნდა 1969 წელს სან-ფრანცისკოსა და ჰონოლულუს შორის საბუთების ტრანსპორტირებისათვის, მაგრამ მალევე DHL-მ მთელი მსოფლიოს მასშტაბით გააგრძელა საქმიანობა. ამჟამად იგი „Deutsche Post DHL Group“-ის წევრია. კომპანიის სათავო ოფისი მდებარეობს ბონში (გერმანია).
დაარსდა 1969 წლის 20 სექტემბერს, როგორც საკურიერო მომსახურება საფოსტო გზავნილების ტრანსპორტირებისთვის სან-ფრანცისკოსა და ჰონოლულუს შორის. კომპანიის სახელი მისი დამფუძნებელთა გვარების პირველი ასოებიდან გამომდინარეობს — ადრიან დელსი, ლარი ჰილბომი და რობერტ ლინი.
DHL-ი ახორციელებს სწრაფი გზავნილებისა და დოკუმენტების მიწოდებას 220-ზე მეტი ქვეყნის (მათ შორის საქართველო) 120 000-ზე მეტ ქალაქში. კომპანიას გააჩნია 5 000-ზე მეტი ოფისი და დაახლოებით 76 000 მანქანა გზავნილებისა და ტვირთის გადაზიდვისთვის.
ბრენდი DHL-ი აერთიანებს ოთხ შვილობილ კომპანიას: DHL Supply Chain — მიწოდებათა ჯაჭვის მართვა, DHL Global Mail — საფოსტო მომსახურება, DHL Global Forwarding — ავია გადაზიდვები, საზღვაო გადაზიდვები, მულტიმოდალური გადაზიდვები, DHL Freight — სახმელეთო გადაზიდვები.
რესურსები ინტერნეტში
კატეგორია:გერმანიის კომპანიები
სენტ-ენდრიუს უნივერსიტეტი
სენტ-ენდრიუს უნივერსიტეტი (University of St Andrews, University o St Andras; აბრევიატურა — St And, ლათინური სახელწოდება — Universitas Sancti Andreae apud Scotos) — საჯარო უნივერსიტეტი ქალაქ სენტ-ენდრიუში, ერთ-ერთი ყველაზე პრესტიჟული და მესამე უძველესი ინგლისურენოვანი უნივერსიტეტი მსოფლიოში. სენტ-ენდრიუ არის პირველი შოტლანდიის ოთხ უძველეს უნივერსიტეტს შორის და, ოქსფორდისასა და კემბრიჯის შემდეგ, არის მესამე უძველესი უნივერსიტეტი გაერთიანებულ სამეფოსა და ინგლისურენოვან სამყაროში. უნივერსიტეტი 1413 წელს დაარსდა ავინიონის ანტიპაპი ბენედიქტე XIII-ის ბულის საფუძველზე.
სენტ-ენდრიუ შედგება სხვადასხვა სტრუქტურული ერთეულებისგან, რომლებიც გაერთიანებულია სამ კოლეჯად — იუნაითედ კოლეჯი (სენტ-სალვადორისა და სენტ-ლეონარდის კოლეჯების გაერიანება), სენტ-მერის კოლეჯი და სენტ-ლეონარდის კოლეჯი. უნივერსიტეტში მოქმედებს 18 სკოლა რომელიც გაერთიაენბულია 4 ფაკულტეტში. სენტ-ენდრიუს უნივერსიტეტს უკავია სხვადასხვა ისტორიული და თანამედროვე შენობები მთელი ქალაქის ფარგლებში. აკადემიური წელი გაყოფილია ორ სემესტრად, რომლებსაც მატინმასსა (Martinmas) და ქენდელმასს (Candlemas) უწოდებენ. აკადემიური წლის მიმდინარეობისას ქალაქის მოსახლეობის მესამედი არის უნივერსიტეტთან დაკავშირებული პირები — აკადემიური პერსონალი და სტუდენტები. უნივერსიტეტში სწავლობენ სხვადასხვა ქვეყნებიდან ჩამოსული სტუდენტები — სულ 145 ეროვნების წარმომადგენელი. სტუდენტობის 45% ჩამოსულია გაერთიანებული სამეფოს საზღვრებს მიღმა. სტუდენტების მერვედი სწავლობს ევროკავშირის ქვეყნებიდან, ხოლო დარჩენილი მესამედი — სხვადასხვა ქვეყნებიდან. უნივერსიტეტში მნიშვნელოვანია ამერიკელი სტუდენტების დიდი რაოდენობა (ყველა სტუდენტის 15%). უნივერსიტეტის სპორტული გუნდი მონაწილეობს BUCS შეჯიბრში.
სენტ-ენდრიუს სტუდენტობა ასევე ცნობილია უძველესი ტრადიციების შენარჩუნებით — როგორებიცაა რეიზინ ვიქენდი (Raisin Weekend), მეი დიპი (May Dip) და სენტ-ენდრიუს ყველაზე ცნობილი ტრადიცია — სტუდენტების მიერ საუნივერსიტეტო მანტიების ტარება.
სენტ-ენდრიუს უკავია მეორე ადგილი The Guardian-ის საუნივერსიტეტო რეიტინგში და ის ორჯერ დასახელდა „წლის უნივერსიტატად“The Times and Sunday Times-ის მიერ. ორჯერ „წლის უნივერსიტეტის“ წოდება ბრიტანეთში სულ ორ უნივერსიტეტს აქვს მიღებული. 2019 წელს სენტ-ენდრიუმ დაიკავა უნივერსიტეტში მოხვედრის სირთულით მესამე ადგილი ოქსფორდისასა და კემბრიჯის შემდეგ. უნივერსიტეტში მოხვედრის საშუალო UCAS ქულა 207-ს უდრის. The Guardian რეიტინგის მიხედვით უნივერსიტეტის წამყვანი სკოლებია საერთაშორისო ურთიერთობების, კლასიკური, ეკონომიკსა და ფინანსების, გეოგრაფიისა და მდგრადი გნავითარების, ხელოვნების ისტორია და ფიზიკა და ასტრონომია. The Times and Sunday Times რეიტინგით უნივერსიტეტის წამყვანი სკოლებია ინგლისური, ანატომიისა და ფიზიოლოგიის, და ახლო აღმოსავლეთისა და აფრიკული კვლევების. Complete University Guide რეიტინგით უნივერსიტეტის წამყვანი სკოლებია ანატომიისა და ფიზიოლოგიის, მენეჯმენტის, ახლო აღმოსავლეთისა და აფრიკული კვლევებისა და ფიზიკისა და ასტრონომიის. Times Higher Education მსოფლიო საუნივერსიტეტო რეიტინგმა დაასახელა სენტ-ენდრიუ მსოფლიოს საუკეთესო 50 უნივერსიტეტს შორის სოციალური მეცნიერებების, ხელოვნებისა და ჰუმანიტარული მეცნიერებების კატეგორიაში. სენტ-ენდრიუს უკავია სტუდენტების კმაყოფილების უმაღლესი მაჩვენებელი ბრიტანეთის ყველა მულტი-ფაკულტეტურ უნივერსიტეტს შორის.
სენტ-ენდრიუში სწავლობდა და მასთან დაკავშირებულია მრავალი გამოჩენილი სტუდენტი და აკადემიური თანამშრომელი, მათ შორის გამოჩენილი დიპლომატები, პოლიტიკოსები, მათემატიკოსები, მეცნიერები, თეოლოგბები და ფილოსოფოსები. გამოჩენილ კურსდამთავრებულებს შორის არიან შოტლანდიის ყოფილი პირველი მინისტრი ალექს სალმონდი; გაერთიანებული სამეფოს კაბინეტის მდივანი და საჯარო სამსახრის უფროსი მარკ სედვილი; ბრიტანეთის საიდუმლო სამსახურის (MI6)-ის დირექტორი ალექს იანგერი; ბრიტანეთის თავდაცვის ყოფილი მინისტრი მაიკლ ფელონი; ოლიმპიური თამაშების ოქროს მედალისტი კრის ჰოი; ბრიტანეთის სამეფო ოჯახის წევრებიდა ტახტის მეკვიდრე კემბრიჯის ჰერცოგი უილიამი და მისი მეუღლე კათრინი.
სენტ-ენდრიუს ექვსი კურსდამთავრებული და აკადემიური პერსონალი არის ნობელის პრემიის ლაურეატები: ორი ქიმიის დარგში, ორი — ფიზიოლოგიისა და მედიცინის და თითო — მშვიდობისა და ლიტერატურის დარგებში.
სქოლიო
კატეგორია:გაერთიანებული სამეფოს უნივერსიტეტები კატეგორია:შოტლანდიის უნივერსიტეტები
გიორგი მეშვილდიშვილი
გიორგი მეშვილდიშვილი (დ. 13 მაისი, 1992, ონი) — ქართველი სპორტსმენი (თავისუფალი ჭიდაობა, სუმო), 23-წლამდელებს შორის ევროპის ჩემპიონატის ვერცხლის პრიზიორი (2015, 125 კგ). სუმოში ევროპის თასის მფლობელი (2017, პოლონეთი, აბსოლუტური), სუმოში ევროპის ჩემპიონატის გამარჯვებული (2014, სამოკოვო, ბულგარეთი, აბსოლუტური).
რესურსები ინტერნეტში
კატეგორია:დაბადებული 13 მაისი კატეგორია:დაბადებული 1992 კატეგორია:ონის მუნიციპალიტეტში დაბადებულები კატეგორია:ქართველი სუმოისტები კატეგორია:ქართველი მოჭიდავეები თავისუფალ სტილში
ტორუნის ხელშეკრულება (1709)
ტორუნის ხელშეკრულება — ორი სამოკავშირეო ხელშეკრულება, დაიდო 1709 წლის 20 ოქტომბერს რუსეთსა და საქსონიას შორის, ხელი მოაწერეს პეტრე I-მა და ავგუსტ II-მ, პოლონეთის ქალაქ ტორუნში, ამ ხელშეკრულებით განახლდა ამ სახელმწიფოებს შორის კავშირი.
წინარე ისტორია
შვედების საომარმა წარმატებებმა ავგუსტ II იძულებული გახადა დაეტოვებინა პოლონეთის ტახტი და გამოსულიყო ომიდან. ამასთანავე 1706 წელს ავგუსტ II-მ ალტრანშტედტის ხელშეკრულება დადო კარლ XII-სთან. რუსეთის ჯარების მიერ შვედების სრულმა განადგურებამ პოლტავასთან მკვეთრად შეცვალა ჩრდილოეთის ომის მსვლელობის სურათი. რუსეთის მოკავშირეები დანია და საქსონია რომლებიც კარლ XII-მ გაანადგურა ჩქარობდნენ სასწრაფოდ ჩაბმულიყვნენ ომში და ესარგებლათ იმ მგდომარეობით, რომელიც რუსეთის გამარჯვებით შეიქმნა ფრონტის ხაზზე.
1709 წლის სექტემბერში ლიუბლინში რუსეთის მეფის სახელით გამოიცა მანიფესტი, რითაც ავგუსტ II-ის მოწინააღმდეგეებს თავაზობდნენ ფიცი დაედოთ მის ერთგულებაზე.
ხელშეკრულების პირობები
მეორე ხელშეკრულება ითვალისწინებდა იმ ტერიტორიების საზღვრების დაზუსტებას, რომელსაც მხარეები გაინაწილებდნენ. ლივონია უნდა მიეღო ავგუსტ II-ს ხოლო ესტლანდია რუსეთს. წარსულში დადებული ყველა ხელშეკრულება, რომელიც ეხებოდა ამ ორ პროვინციას ჩაითვალა ძალადაკარგულად.
21 ოქტომბერს ხელი მოაწერეს ტრაქტატს რუსეთს, საქსონიას, დანიასა და პრუსიას შორის, რომელიც ითვალისწინებდა 1709 წლის 15 ივლისის ხელშეკრულების რუსეთთან მიერთებას.
შედეგები
მოლაპარაკებების შედეგად ფაქტობრივად ახლიდან ჩამოყალიბდა მოკავშირეთა კოალიცია პრუსიის შეერთებით, რაც ხელს უწყობდა არა მარტო ომის გაგრძელებას არამედ გამარჯვების იმედს უსახავდა ამ ომში მონაწილე მთელ კოალიციურ ჯარებს. ესტლანდიის რუსეთის კუთვნილებაში გადასვლის დაფიქსირება აისახა, როგორც რუსეთის სამხედრო და საგარეო პოლიტიკური კურსის პრესტიჟის ამაღლების ფაქტი.
ლიტერატურა
კატეგორია:XVIII საუკუნის სამშვიდობო ხელშეკრულებები
ჰენრიხ ჰარერი
ჰენრიხ ჰარერი (Heinrich Harrer; დ. 6 ივლისი, 1912, ობერგოსენი, ჰიუტენბერგის საბაზრო კომუნა, კარინტია, ავსტრია-უნგრეთი — გ. 7 იანვარი, 2006, ფრიზაჰი, კარინტია, ავსტრია) — ავსტრიელი მოგზაური, ალპინისტი და მწერალი, ესეს-ის ობერშარფიურერი. დალაი-ლამა XIV-ის მეგობარი და მრჩეველი. ფართოდ გახდა ცნობილი ტიბეტში მოგზაურობის შთაბეჭდილებებზე შექმნილი წიგნით — „შვიდი წელი ტიბეტში“ და იმავე დასახელების ფილმით რომელიც გადაიღეს 1997 წელს და სადაც ჰენრიხ ჰარერის როლს ასრულებს მსახიობი ბრედ პიტი.
ადრეული წლები
დაიბადა 1912 წლის 6 ივლისს ობერგოსენში, ფოსტის მოსამსახურის ოჯახში. დაამთავრა რეალური სკოლა და 1929 წელს გრაცას სპორტული საზოგადოების აკადემიაში.
1933-1938 წლებში სწავლობდა გეოგრაფიას და დაკავებული იყო სპორტით გრაცას უნივერსიტეტში. 1933 წელს შევიდა „Sturmabteilungში“
ჰარერი იყო ბრწყინვალე მოთხილამურე, ის იყო 1936 წლის ოლიმპიადის მონაწილეობის კანდიდატი. თუმცა ავსტრიის ნაკრებმა ამ ტამაშებს ბოიკოტი გამოუცხადა.მიუხედავად ამისა, მან წარმატებას მიაღწია დაუნჰილში და მოიგო სტუდენტური მსოფლიო თამაშების თასი.
მისი ყველაზე თვალსაჩინო ალპინისტური წარმატებაა 1938 წელს, შვეიცარიის ალპებში მთა ეიგერის ჩრდილოეთ კალთის დალაშქცრა. ამის წყალობით მან სახელი გაითქვა, როგორც ევროპის საუკეთესო ალპინისტმა.
1938 წლის 1 აპრილს ის შევიდა სს-ის რიგებში (№ 73.896), 1938 წლის 1 მაისს გახდა „ნსდაპ-ის“ წევრი. იყო ესეს-ის სპორტული ინსტრუქტორი. იმავე წელს დაქორწინდა შარლოტა (ლოტე) ვეგენერზე - გეოლოგისა და მეტეოროლოგის ალფრედ ვეგენერის ქალიშვილზე. 1939 წლის დეკემბერში მათ შეეძინათ ვაჟი რალფი. 1943 წელს ცოლ-ქმარი გაიყარა.
მოგზაურობა ტიბეტში
1939 წელს ჰარერი გაემგზავრა ბრიტანეთის ინდოეთში გერმანელ ალპინისტთა ექსპედიციის წევრის ხარისხში ნანგა-პარბატი მწვერვალის დასალაშქრად. ალპინისტებმა ვერ შეძლეს მწვერვალის სიმაღლის დაპყრობა, თუმცა მათ გააგრძელეს გზა ამავე მთების დიამირის კალთისკენ. საბოლოოდ, ექსპედიციის ყველა წევრი შეპყრობილ იქნენ ინგლისური კოლონიური ხელისფლების მიერ მეორე მსოფლიო ომის დაწყებასთან დაკავშირებით და გადაყვანილ იქნენ ინდოეთში სამხედრო ტყვეთა ბანაკში.
1944 წლის 29 აპრილს ჰარერმა და ასტან ერთად კიდევ სამმა ტყვემ მოახერხა ბანაკიდან გაქცევა. ჰიმალაის გადალახვით ჰარერმა და მისმა მეგობარმა პეტერ აუფშნაიტერმა 1946 წელს ჩააღწიეს ლჰასაში. ჰარერმა აქ შვიდი წელი გაატარა. ის ბევრს უყვებოდა დალაი-ლამას დასავლეთის ქვეყნებზე, რომელიც იმ დროს მხოლოდ 11 წლისა იყო. ტიბეტელთა წარმოდგენით დასავლეთის მცხოვრები ხალხები იმ დროს ველურები იყვნენ. ამ ფაქტს თანამედროვე ჩინელი პოლიტიკოსების ნაწილი იყენებს, როგორც ტიბეტის ნაცისტებთან კავშირის მტკიცებას, თუმცა, მოგვიანებით დალაი-ლამა ტავად ამბობდა, რომ იმ დროს მან ნაცისტების სესახებ საერთოდ არაფერი იცოდა.
დაბრუნება
ჩინეთის ჯარების მიერ ტიბეტის დაპყრობის შემდეგ 1950 წელს ჰარერი დაბრუნდა ავსტრიაში. აქ მან დაწერა წიგნი „შვიდი წელი ტიბეტში“.
1958 წელს ჰენრი ჰარერი დაკავებული იყო გოლფით და ავსტრიის ჩემპიონი გახდა მოყვარულთა შორის. 80 წლის ასაკშიც კი ის აქტიურად ვარჯიშობდა სამთო-სათხილამურო სპორტში.
მოღვაწეობა
ჰარერის წიგნი „შვიდი წელი ტიბეტში“ თარგმნილია 53 ენაზე. წიგნის მიხედვით ჟან ჟაკ ანომ გადაიღო ფილმი (1997 წ.), რომელშიც მთავარ როლს თამაშობს მსახიობი ბრედ პიტი. მისი კალმით სულ 23 წიგნი დაიწერა.
თავის სამშობლო ჰიუტენბერგში ჰარერმა დააარსა მუზეუმი, რომელშიც თავმოყრილია აზიისა და აფრიკის სხვადასხვა ქვეყნების დიდი რაოდენობით ეთნოგრაფიული მასალა, აგრეთვე, თავად ჰენრიხ ჰარერის დიდძალი ფოტოგრაფია და აღჭურვილობა.
ჰენრიხი და ამჟამად მოქმედი დალაი-ლამა მთელი ცხოვრება მეგობრებად დარჩნენ. 2002 წელს დალაი-ლამამ მადლიერებით აღნიშნა ჰარერის იმ ძალისხმევის შესახებ, რითაც მან მსოფლიო საზოგადოების ყურადღება მიაპყრო ტიბეტში არსებულ სიტუაციას.
რესურსები ინტერნეტში
კატეგორია:დაბადებული 6 ივლისი კატეგორია:დაბადებული 1912 კატეგორია:გარდაცვლილი 7 იანვარი კატეგორია:გარდაცვლილი 2006 კატეგორია:ავსტრიელი მოგზაურები კატეგორია:ავსტრიელი მწერლები კატეგორია:ნაცისტური პარტიის წევრები
ამირალლარი
ამირალლარი (Əmirallar) — სოფელი აზერბაიჯანში, ქალბაჯარ-ლაჩინის რეგიონში, ქალბაჯარის რაიონში. 1993-2020 წლებში დე-ფაქტოდ კონტროლირდებოდა სეპარატისტული მთიანი ყარაბაღის რესპუბლიკის მიერ.
სქოლიო
კატეგორია:ქალბაჯარის რაიონის სოფლები
დირი ბაბას მავზოლეუმი
დირი ბაბას მავზოლეუმი (Diri Baba türbəsi) — შეიჰ დირი ბაბას მავზოლეუმი, რომელიც განლაგებულია აზერბაიჯანის ქალაქ გობუსტანი.
არქიტექტურა
დირი ბაბას მავზოლეუმის შესახებ აღწერილია კ. დე ბრუინის და ა. ოლეარის, ასევე ბ. დორნის ნამუშევრებში. მავზოლეუმი აღმართულია მაღალოი კლდის წვერვალზე. თვითონ ნაგებობა ორ სართულიანია. პირველ სართულზე განლაგებულია დარბაზი, რომელიც გადახურულია გუმბათით, რომელშიც შესაძლებელია შესვლა პატარა რვაკუთხა გუმბათიანი მისაღებიდან. სფერისებული გუმბათი წაწვეტებულია გვირგვინისებური ფორმით, რომელიც მორთულია მცენარისებური ორნამენტებით. ერთ-ერთ მათგანზე არის ამოტვიფრული თარიღი - 1402 წელი, ასევე ხუროთმოძღვრის სახელის ნაწილი - „... უსტად ჰაჯის შვილი“. ამ ადგილთან დაკავშირებულია უამრავი თქმულება და მითი. დირი ბაბა მორთულია ასაწყობი მოზაიკით, ეფექტური წარწერით, რომელიც გამოტვიფრა კალიგრაფმა, სახელით „დერვიშმა“.
შემახიდან ბაქოს მიმავალ გზაზე, სოფელ მარაზაში, არის უნიკალური ძეგლი - ორსართულიანი XV საუკუნის მეჩეთ-მავზოლეუმი „დირი - ბაბას „ სახელწოდებით, რომელიც განლაგებულია ძველი სასაფლაოს გასწვრივ. დიდი ხნის განმავლობაში ადგილობრივი მკვიდრნი ჰყვებოდნენ, რომ აქ დაკრძალულია და გაუხრწნელად არის შენახული წმინდანი დირი-ბაბა. ამ ადგილთან დაკავშირებულია უამრავი მისტიური თქმულება. ამიტომაც, XVII საუკუნიდან აქ უამრავი მომლოცველი და ტურისტი სტუმრობს აქაურობას. ამ ნაგებობის უნიკალურობა ის არის, რომ ხუროთმოძღვარმა თითქოს და კლდეში ჩასვა იგი. თითქოსდა მავზოლეუმი ცაშია დაკიდებული. აკლდამა თავისი არქიტექტურით გახფრთოვანებს. უსწორ-მასწორო კლდის ფონზე, აკლდამის ნათელი და პრიალა კედლები საზეიმოდ გამოიყოფა. აღსანიშნავია, რომ ნაგებობასი მთავარ სართულად ითვკლება მეორე სართული. დარბაზის წინ მოწყობილია პატარა შესასვლელი, რომელიც გადახურულია რვაკუთხა გუმბათით, სადაც ფეხზე იხდიდნენ შემსვლელები. მისაღებიდან არის გასასვლელი ნახევრად ჩაბნელებულ კიბეზე, რომელიც გამოკვეთილია კლდეში და მიემართება მეორე სართულზე სადაც არის განლაგებული თვით საფლავი. დარბაზი 15 მ² სიდიდისაა. იგი გადახურულია სფერისებური გუმბათით. კედელზე ამიოტვიფრულია წარწერა, რომელშიც მოხსენსბულია შირვანშაჰ შეიჰ იბრაჰიმ I. სართულებ ჰყოფა დეკორატიული იარუსი წარწერით, რომელიც თითქოს და გარს არტყამს ნაგებობას. მავზოლეუმი უშუალოდ ებჯინება კლდეს, რომეშიც გამოკვეთილია წმინდანის დაკრძალვის ადგილი. აქეთ ასევე მოდის ვიწრო გასასვლელი ჩრდილოეთის კედლიდან.
დირი - ბაბას არქიტექტურა ჰარმონიულად ერწყმის შენობას, მწვანე ხეებისა და კლდის პეიზაჟს. მავზოლეუმის შენობა არის შირვანის არქიტექტურული სკოლის შედევრი, ხელოვნების მშვენიერი ნაწარმოები, ძველი ხელოსნების მშვენიერი ქმნილება. ძეგლს იცავს სახელმწიფო.
„დირი - ბაბას“ აკლდამის შემქმნელის სრული სახელი ვერ შენარჩუნდა, დარჩა მხოლოდ მისი სახელის ფრაგმენტი „... უსტა ჰაჯის შვილი“ და მშენებლობის თარიღი. – 1402 წელი.
მავზოლეუმი ნახსენები აქვს გერმანელ მოგზაურს ადამ ოლეარიუსი.
სქოლიო
კატეგორია:აზერბაიჯანის მავზოლეუმები
ვერნების ეკლესია
ვერნების ეკლესია — არქიტექტურული ძეგლი ხულოს მუნიციპალიტეტში, სოფელ ვერნებში.
ძეგლის აღწერა
ძეგლი პირველად მოინახულა თედო სახოკიამ, რომლის ნანგრევებში აღმოჩნდა ერთ-ერთი საყურადღებო და ჩუქურთმიანი ქვა, რომელიც საყდრის შესასვლელის ზღუდარი უნდა ყოფილიყო. წარწერა პალეოგრაფიული თავისებურებებით XII-XIII საუკუნეებით თარიღდება. იგი იხსენიებს ერისთავთ ერისთავებს გრიგოლს, აბუსერს, გიორგის, ბეშქენს და სხვა.
სქოლიო
კატეგორია:ხულოს მუნიციპალიტეტის ტაძრები
დიდი ჯიხაიშის ქუჩა
დიდი ჯიხაიშის ქუჩა — ქუჩა თბილისში. მდებარეობს ნაძალადევის რაიონში (ნაძალადევი); იმერეთის I შესახვევიდან ჭოლა ლომთათიძის ქუჩამდე. წარმოიქმნა XX საუკუნის 30-იან წლებში. 1938 წლამდე იმერეთის II ქუჩა ერქვა. აქვს 1 გასასვლელი, 2 შესახვევი და 2 ჩიხი.
ლიტერატურა
კატეგორია:ნაძალადევის რაიონის ქუჩები
ვანაძეების ნაეკლესიარი
ვანაძეების ნაეკლესიარი, ვანაძეების ნასაყდრალი — ქართული ხუროთმოძღვრების შუაფეოდალური ხანის ძეგლი, ხულოს მუნიციპალიტეტში, სოფელ ვანაძეებში.
ძეგლის აღწერა
XIX საუკუნის 80-იან წლებში, ძეგლი პირველად არქეოლოგიურად შეისწავლა გრაფინია უვაროვამ. საყდრის იატაკი, როგორც გაწმენდისთანავე გამოირკვა, უსწორმასწორო ქვიშაფლებით ყოფილა მოგებული. ფანჯრის კვალი არ აღმოჩნდა. კარი დასავლეთის მხრიდან ჰქონდა. უვაროვას ვარაუდით ასეთივე კარი სამხრეთიდანაც შესაძლოა ჰქონოდა საყდარს.
საყდრის სიგრძე შიგნიდან 11 ადლი და 14 გოჯი, ხოლო კედლების სისქე 1 ადლი 13 გოჯი.
ეკლესია წაგრძელებულია. შიგნიდან მოპირკეთება შემონახულა მხოლოდ კედლის შუამდე და ნაწილობრივ საკურთხეველის ჩრდილო მხარეს. მოპირკეთების ფილები ჩამოცვენილია და უკლებლივ ეყარა საყდარში. რამდენიმე ფილაზე შეიმჩნეოდა მსუბუქი მობათქაშებისა და შავი და თეთრი საღებავებით შესრულებული ტალღისებური თუ მანდილისებური მოხატულობის კვალი.
კამარის ქვები შუა საყდარში ეყარა. თითოეული მათგანი სიგრძით 1 ადლი და 3 გოჯი ყოფილა, სიგანით — 7 ადლი, ხოლო სისქით — 5,5 გოჯი.
საყდარში უპოვნიათ ქვის კანკელი. საკურთხევლის ტიხრი იატაკიდან აღმართული იყო 7 გოჯზე.
გარდა ამისა დიდი რაოდენობით უპოვნიათ ნიამორების და არჩვების რქები, ერთი ირმის რქა და სხვა.
ლიტერატურა
კატეგორია:ხულოს მუნიციპალიტეტის ტაძრები
ფანაგორია
ფანაგორია (ძველ ბერძნულად: Φαναγόρεια) — ტამანის ნახევარკუნძულის (კრასნოდარის მხარე) უდიდესი ძველი ბერძნული ქალაქი, რომელიც გავრცელებული იყო ორ პლატოზე, კიმერიული ბოსფორის აღმოსავლეთ სანაპიროზე.
ქალაქი იყო დიდი ემპორიუმი მაეოტის ჭაობების სანაპიროსა და კავკასიის სამხრეთ მხარეს მდებარე ქვეყნებს შორის გადაადგილებისთვის. ეს იყო ბოსფორანის სამეფოს აღმოსავლეთის დედაქალაქი, დასავლეთ დედაქალაქი იყო პანტიპაპეუმი. სტრაბონი მას აღწერდა, როგორც საყურადღებო ქალაქს, რომელიც ცნობილი იყო თავისი ვაჭრობით. ცოტა ხნის შემდეგ კათოლიკური მიტროპოლიტის არქიეპისკოპოსი, ხოლო შუა საუკუნეების გენუის კოლონია მატრეგას სახელწოდებით, ის რჩება ლათინურ კათოლიკურ ტიტულოვან საყდრად.
დღეს ობიექტი მდებარეობს რუსეთის კრასნოდარის მხარის სენოიოს დასავლეთით მცირე მანძილზე. კიდევ ერთი ძველი ბერძნული ქალაქი, ჰერმონასა, მდებარეობს დასავლეთით 25 კილომეტრში, თანამედროვე ტამანის სანაპიროზე.
უძველესი პერიოდი
ფანაგორია დაარსდა დაახლ. 543 წელს ტეიელმა კოლონისტების მიერ, რომლებსაც მცირე აზიიდან გაქცევა მოუწიათ დიდ კიროსთან კონფლიქტის გამო. ლაქმა სახელი მიიღო ამ კოლონისტებისგან ერთ-ერთის, ფანაგორას პატივსაცემად. ,,ტამანის ნახევარკუნძულის არაჩვეულებრივმა ბუნებამ ფანაგორიას მახლობლად, თავისი ხევებით, ნაპრალებით, გორაკებით და აქტიური ვულკანების დაბალი გირჩებით კიდევ უფრო მეტი შთაბეჭდილება მოახდინა ანტიკურ კოლონისტებზე, ვიდრე დღეს ჩვენზე შთაბეჭდილებას ახდენს”, - აღნიშნა იულია უსტინოვამ.
V საუკუნეში ქალაქი აყვავდებოდა სკვითებთან და სინდიებთან ვაჭრობით. კოროკონდამიტის ძველ არქიპელაგზე, შავი ზღვისა და პალუსის მაეოტის კუნძულზე მდებარე კუნძულზე, ფანაგორიამ დაფარა 75 ჰექტარი ფართობი (190 ჰექტარი), საიდანაც მესამედი დღეს ზღვაშია ჩაძირული. ძვ. წ. IV საუკუნის დასაწყისში განვითარებულმა ბოსფორანმა სამეფომ დაიმორჩილა სინდიკის დიდი ნაწილი, მათ შორისაა ფანანაგორიის დამოუკიდებელი ნაწილი. ალაქის მნიშვნელობა გაიზარდა ძველი დედაქალაქის, პანტიკაპაეუმის მნიშვნელობის მილევით, რომელიც ბოსფორის მოპირდაპირე სანაპიროზე მდებარეობს. პირველი საუკუნეებისთვის ფანაგორია სამეფოს მთავარ ცენტრად იქცა.
მითრიდატული ომების დროს, ქალაქი მოკავშირე იყო რომის რესპუბლიკასთან და გაუძლო პონტოს ფარნაკეის II არმიის ალყას. სწორედ ფანაგორიაში დაიწყო აჯანყებამ პონტოს მითრიდატე VI- ის წინააღმდეგ, გარდაცვალებამდე ცოტა ხნით ადრე; და მისი ვაჟები, რომლებიც ციტადელს იკავებდნენ, ვალდებულნი იყვნენ დანებებულიყვნენ აჯანყებულებს. გათხრების დროს ნაპოვნი წარწერა მოწმობს, რომ დედოფალმა დინამისმა პატივი მიაგო ავგუსტუსს, როგორც ,,იმპერატორს, კეისარს, ღმერთის ძეს, ღმერთ ავგუსტუსს, ყველა მიწის და ზღვის მეთვალყურეს". რომის ერთგულებამ ფანაგორიას საშუალება მისცა შეენარჩუნებინა დომინანტი პოზიცია რეგიონში IV საუკუნემდე, როდესაც იგი გაძარცვეს და გაანადგურეს ჰუნებმა შემოტევების შედეგად.
შუა საუკუნეები
VII საუკუნისთვის ქალაქი ბარბაროსული შემოტევების შემდეგ აღდგა. იგი იწოდებოდა ძველი დიდი ბულგარეთის დედაქალაქად 632–665 წლებში კუბრატის დროს.
ამის შემდეგ ფანაგორია გახდა ბიზანტიური ქალაქი. მიუხედავად ამისა, ხაზარული ტუდუნი იმყოფებოდა ქალაქში და, ფაქტობრივად, კონტროლი ხაზართა ხელში იყო, 1016 წელს გეორგიუს წულის დამარცხებამდე. 704 წელს ბიზანტიის იმპერატორი იუსტინიანე II გადასახლდა ფანაგორიაში.
X საუკუნეში, როგორც ჩანს, ქალაქს რუსებმა შეუტიეს. ანაგორიამ მნიშვნელოვანი კონკურენცია ვერ გაუწია მეზობელ ტმუტარაკანს.
ნური ქილიგილი
ნური ქილიგილი (Nuri Killigil დ. 1881 — გ. 1949) — თურქი სამხედრო მოღვაწე, თურქეთ-იტალიის, ბალკანეთის, პირველი მსოფლიო ომისა და სომხეთ-აზერბაიჯანის ომის აქტიური მონაწილე, ენვერ-ფაშას უმცროსი ძმა.
ბიოგრაფია
სამხედრო სამსახურს იწყებს ოსმალეთის არმიაში. 1897 წლიდან უფროსი ლეიტენანტია, 1898 წლიდან შტაბის კაპიტანი. 1909 წლიდან მაიორი და 35-ე ბრიგადის მეთაური. 1910-20 წლებში ხელმძღვანელობდა აზერბაიჯანის დემოკრატიული რესპუბლიკის შეიარაღებული ძალების შექმნას. პირველი მსოფლიო ომის დასრულებისა და მუდროსის დროებითი ზავის შემდეგ ტოვებს „კავკასიის ისლამური არმიის“ სარდლის თანამდებობას. 1914-15 წლებში იყო ტრიპოლში მოქმედი საარმიო ჯგუფის „აფრიკის“ სარდალი. 1918 წლის ზაფხულიდან იყო სარდალი განჯაში შემდგარი კავკასიის ისლამური არმიისა რომელმაც 1918 წლის 15-16 სექტემბერს მოიგო ბაქოს ბრძოლა აიღო ბაქო და დაამხო რუსულ-სომხური ესერულ-დაშნაკური „ცენტრალური კასპიის დიქტატურა“, რომელსაც ზურგს ლაიონელ დანსთერვილის ბრიტანული ექსპედიცია უმაგრებდა ზურგს. ამიერკავკასიაში ბრიტანელთა შემოსვლის შემდეგ მას აპატიმრებენ და სვამენ ბათუმის ციხეში. ციხიდან გაქცევის შემდეგ ბიძამისთან, გენერალ ჰალილ ფაშასთან ერთად ეკედლება რუს ბოლშევიკებს. სწორედ ისინი წარმოადგენენ შემაერთებელ ხიდს ქემალისტებსა და ბოლშევიკებს შორის. 1920 წლის გაზაფხულიდან, ბოლშევიკების ამიერკავკასიაში შესვლის შემდეგ უპირისპირდება ბოლშევიკებს და ხელმძღვანელობს ანტიბოლშევიკურ და ანტიდაშნაკურ გამოსვლებს აზერბაიჯანში. თურქეთის რესპუბლიკის შექმნის შემდეგ ბრუნდება სამშობლოში. 1930-იანი წლებიდან მოღვაწეობს სამხედრო მრეწველობის სფეროში. 1938 წელს აარსებს სამხედრო სამრეწველო კომპანიას და აწარმოებს ასაფეთქებელ ნივთიერებებს, აირწინაღებს და ცეცხლსასროლ იარაღს. მეორე მსოფლიო ომის მსვლელობისას ამყარებს კავშირებს ანკარაში გერმანიის ელჩთან პანთურქისტული მოძრაობის მხარდასაჭერად. იმყოფებოდა გერმანიაში, სადაც ცდილობდა აზერბაიჯანის დამოუკიდებლობის აღიარების მიღწევას. მისი უშუალო ხელმძღვანელობით ჩამოყალიბდა მესამე რაიხის SS-ის თურქესტანის ლეგიონი. მეორე მსოფლიო ომის დასრულების შემდეგ ბრუნდება სამშობლოში და აგრძელებს კომერციულ საქმიანობას. დაიღუპა 1949 წელს საკუთარ ქარხანაში მომხდარი აფეთქების შედეგად.
ლიტერატურა
კატეგორია:დაბადებული 1881 კატეგორია:გარდაცვლილი 1949 კატეგორია:თურქი სამხედრო მოღვაწეები კატეგორია:პირველი მსოფლიო ომის მონაწილეები
იპანემა (მინას-ჟერაისი)
იპანემა (Ipanema) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 241 მეტრზე. მიეკუთვნება ვალი-დუ-რიუ-დოსი მეზორეგიონს. შედის ეკონომიკურ-სტატისტიკურ მიკრორეგიონ აიმორესის შემადგენლობაში.
2010 წლის მონაცემებით, მოსახლეობა 18 170 ადამიანს შეადგენდა, მოსახლეობის სიმჭიდროვე 39.79 კმ²-ზე. ფართობი 456 641 კმ²-ია.
რესურსები ინტერნეტში
კატეგორია:მინას-ჟერაისის შტატის მუნიციპალიტეტები
სენადორ-ლა-როკი
სენადორ-ლა-როკი (Senador La Rocque) — მუნიციპალიტეტი ბრაზილიაში, მარანიანის შტატში; მდებარეობს ზღვის დონიდან 180 მეტრზე. მიეკუთვნება მარანიანის შტატის დასავლეთ მეზორეგიონს. შედის ეკონომიკურ-სტატისტიკურ მიკრორეგიონ იმპერატრისი შემადგენლობაში.
2010 წლის მონაცემებით, მოსახლეობა 17 998 ადამიანს შეადგენდა, მოსახლეობის სიმჭიდროვე 14.55 კმ²-ზე. ფართობი 1 236 კმ²-ია.
რესურსები ინტერნეტში
კატეგორია:მარანიანის შტატის მუნიციპალიტეტები
ჯუმა მეჩეთი (განჯა)
ჯუმა მეჩეთი განჯაში (Gəncə Cümə məscidi) — მეჩეთი, რომელიც განლაგებულია განჯის ცენტრში. იგი აშენებულია 1606 წელს შეიჰ ბაჰა ად დინის პროექტის მიხედვით. ასევე მას ხშირად „შაჰ აბასის მეჩეთსაც“ უწოდებენ (Şah Abbas məscidi), ვინაიდან იგი იქნა აღმართული შაჰ აბას I,  შაჰ-აბას დიდად წოდებულის მმართველობის ხანაში.
1776 წელს მეჩეთის შენობას მიუშენეს ორი მინარეთი. მეჩეთი აღმართულია განჯისთვის დამახასიათებელი წითელი აგურით. მეჩეთთან დიდი ხნის განმავლობაში არსებობდა მედრესე, რომელშიც კალიგრაფიას ასწავლიდა ცნობილი აზერბაიჯანელი პოეტი და მეცნიერი მირზა შაფი ვაზეჰი. 2008 წელს მეჩეთი კაპიტალურად იქნა რესტავრირებული. სარემონტო სამუშაოების მსვლელობის დროს აღმოჩენილი იქნა ძველი მეფის რუსეთის ფულადი ბანკნოტები, რომელნიც კონვერტში იყო ჩადებული. ამ აღმოჩენის შედეგად გაკეთდა დასკვნა, რომ ბოლოს ეს მეჩეთი გარესტავრირდა 1910 წელს, და არა XVIII საუკუნის ბოლოს ჯავად ხანის მმართველობის დროს, როგორც ვარაუდობდნენ აქამდე.
რესურსები ინტერნეტში
კატეგორია:აზერბაიჯანის მეჩეთები
AMD-65
AMD-65 — უნგრული წარმოების საიერიშო შაშხანა, რომელიც დაპროექტებული იყო 1960-იან წლებში, გარეგნულად ამდ-65 მნიშვნელოვნად განსხვავდება მისი საბჭოთა ანალოგ AKM-ისგან, მაგალითად ის აკმ-ზე ბევრად მოკლეა და კომპაქტურია რაც ერთის მხრივ ძალზედ გამოსადეგია ბრძოლის პირობებში თუმცა მეორე მხრივ ბევრად ანელებს ტყვიის სიჩქარეს და შესაბამისად შაშხანის ეფექტიანი მოქმედების მანძილს ამცირებს, ასევე ამდ-65-ს გააჩნია პრობლემები გადახურებასთან დაკავშირებით, რამდენიმე მჭიდის მიყოლებით გასროლის შემდეგ ხელის მოსაჭიდი ხურდება, რაც შაშხანას თითქმის გამოუყენებელს ხდის რადგან უბრალოდ ხელის ჩაჭიდება და ავტომატის სწორად დაჭერა შეუძლებელი ხდება.
რესურსები ინტერნეტში
კატეგორია:საეირიშო შაშახანები კატეგორია:ცეცხლსასროლი იარაღები
სანქტ-პეტერბურგის ქუჩა
სანქტ-პეტერბურგის ქუჩა — ქუჩა თბილისში, ჩუღურეთის რაიონში (ძველი კუკია): დავით აღმაშენებლის გამზირიდან დიმიტრი უზნაძის ქუჩამდე.
წარმოიქმნა XIX საუკუნის II ნახევარში. თბილისის 1897 წლის გეგმაზე დატანილია როგორც მადერის ქუჩა (ქუჩის სახელწოდება უკავშირდება გერმანული ლუდის მწარმოებლის-მადერის სახელს), 1914 წლიდან პეტროგრადის, 1924 წლიდან ლენინგრადის ქუჩა ერქვა. 1934 წლის გეგმაზე დატანილია როგორც მოგილევსკის ქუჩა. 1948 წელს ისევ ლენინგრადი, 1991 წელს სანქტ-პეტერბურგის ქუჩა ეწოდა.
სქოლიო
სანქტ-პეტერბურგის ქუჩა
FIA-ს სუპერლიცენზია
FIA-ს სუპერლიცენზია — სპეციალური ნებართვა, რომელიც გადაეცემათ ფორმულა ერთის კლასის მრბოლელებს რათა მონაჭილეობა მიიღონ მსოფლიო ჩემპიონატებში.
პილოტთა ეროვნება
ეროვნება, რომელიც მითითებულია სარბოლო ლიცენზიაში, მძღოლის პასპორტის იდენტურია და არ ემთხვევა ლიცენზიის გამცემ ქვეყანას. მაგალითად, გერმანიაში მცხოვრები ფრანგი პილოტი მიიღებდა გერმანიის ავტოსპორტის მარეგულირებელი ორგანოების მიერ გაცემულ ლიცენზიას, მაგრამ ლიცენზიაში მითეთებული ეროვნება მაინც იქნებოდა — ფრანგი. თუ მძღოლს სურს რომ ლიცენზიაში მითითებული იყოს მისის ეროვნება როგორც გერმანელი, მას უნდა გააჩნდეს გერმანული პასპორტი.
სქოლიო
კატეგორია:ფორმულა ერთი
ურარინასის რაიონი
ურარინასის რაიონი (Distrito de Urarinas) — რაიონი პერუში, ლორეტოს რეგიონის ლორეტოს პროვინციაში. მდებარეობს ზღვის დონიდან 112 მეტრზე. 2007 წლის მონაცემებით, მოსახლეობა 12 025 ადამიანს შეადგენდა, სიმჭიდროვე 0.76 ადამიანი კმ²-ზე. ფართობი 15 778 კმ²-ია.
რესურსები ინტერნეტში
კატეგორია:ლორეტოს რეგიონის რაიონები კატეგორია:ლორეტოს პროვინციის რაიონები
Maratus volans
Maratus volans — ხტუნია ობობების ერთ-ერთი სახეობა Maratus-ის გვარისა. ავსტრალიის ენდემი. გავრცელებულია კუინზლენდში, ახალ სამხრეთ უელსსა და ვიქტორიაში. მათი სხეულის სიგრძე 5 მმ აღწევს; მკვეთრადაა გამოხატული სქესობრივი დიმორფიზმი. მამრებს ახასიათებს ნათლად შეფერილი მუცელი, რომელიც წითელი, ნარინჯისფერი და ცისფერია. მათი ფეხების მესამე წყვილი გამოირჩევა სიგრძით, ამავე სქესის წარმომადგენლებს შეუძლიათ მუცლის გაბერვა და გადაადგილება („ცეკვა“) აქეთ-იქით. ერთადერთი სახეობაა ობობების რიგში, რომლის მამრი ცეკვას ასრულებს მდედრის მისაზიდად. სახეობა პირველად 1874 წელს აღწერა ოქტავიუს პიკარდ-კემბრიჯმა.
ლიტერატურა
კატეგორია:Maratus
იტუეტა
იტუეტა (Itueta) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 554 მეტრზე. მიეკუთვნება ვალი-დუ-რიუ-დოსი მეზორეგიონს. შედის ეკონომიკურ-სტატისტიკურ მიკრორეგიონ აიმორესის შემადგენლობაში.
2010 წლის მონაცემებით, მოსახლეობა 5 830 ადამიანს შეადგენდა, მოსახლეობის სიმჭიდროვე 12.88 კმ²-ზე. ფართობი 452 676 კმ²-ია.
რესურსები ინტერნეტში
კატეგორია:მინას-ჟერაისის შტატის მუნიციპალიტეტები
ხუან მანუელ ფანხიო
ხუან მანუელ ფანხიო (Juan Manuel Fangio) — არგენტინელი ფორმულა ერთის მრბოლი, რომელიც ათწლეულების მანძილზე ითვლებოდა მრბოლელად, რომელმაც ყველაზე მეტჯერ მოიგო ფორმულა ერთის მსოფლიო ჩემპიონატი, იგი ხუთი მოგებით ითვლებოდა რეკორდსმენად 2002 წლამდე, 2002 წელს კი მიხაელ შუმახერმა ჯერ გაიმეორა, შემდეგ კი დამატებით ორი მსოფლიო ჩემპიონატის მოგების შემდეგ (2003 და 2004 წლის მსოფლიო ჩემპიონატები) მისი რეკორდი გააუმჯობესა.
ფორმულა ერთის რეკორდები
ფანხიოს დღემდე აქვს შენარჩუნებული ეს რეკორდები ფორმულა ერთის რეკორდები:
რესურსები ინტერნეტში
კატეგორია:ფორმულა ერთი კატეგორია:ფორმულა 1-ის მსოფლიო ჩემპიონები კატეგორია:ფორმულა 1-ის მრბოლელები კატეგორია:ფორმულა 1-ის არგენტინელი მრბოლელები
ჯუმა მეჩეთი (ილისუ)
ჯუმა მეჩეთი (Cümə məscidi), რომელიც ასევე ცნობილია, როგორც „ულუ მეჩეთი“ (Ulu məscid) — საპარასკევო მეჩეთია, რომელიც განლაგებულ; ია ილისუს დასახლებაში აზერბაიჯანის კახის რაიონში. აშენებულია XVIII საუკუნეში. აზერბაიჯანის მინისტრთა კაბინეტის ისტორიული და კულტურული ძეგლების შესახებ განკარგულების თანახმად, იგი არის ეროვნული მნიშვნელობის არქიტექტურული ძეგლი. მეჩეთი განლეგებულია ილისუს ცენტრში - მთავარ მოედანზე და მას გააჩნია დიდი მნიშვნელობა ქალაქდაგეგმარებისათვის. მეჩეთის არქიტექტურულ - სივრცული სტრუქტურა განპირობებულია ადგილობრივი კლიმატით, მასალებით და მშენებლობის ხერხებით. მეჩეთი წარმპოადგენს მოგრძო მართკუთხედს 13 × 26 მმ. მთავარი კომპოზიციური ღერძით ცრდილოეთი - სამხრეთი.
რესურსები ინტერნეტში
კატეგორია:აზერბაიჯანის მეჩეთები კატეგორია:აზერბაიჯანის ღირსშესანიშნაობები
ქანაქერ-ზეითუნის რაიონი
კანაკერ-ზეითუნი — სომხეთის დედაქალაქის, ერევნის 12 რაიონიდან ერთ-ერთი. მდებარეობს ქვეყნის ჩრდილოეთ ნაწილში.
სქოლიო
კატეგორია:ერევნის რაიონები
ვილა-ნოვა-დუს-მარტირიუსი
ვილა-ნოვა-დუს-მარტირიუსი (Vila Nova dos Martírios) — მუნიციპალიტეტი ბრაზილიაში, მარანიანის შტატში; მდებარეობს ზღვის დონიდან - მეტრზე. მიეკუთვნება მარანიანის შტატის დასავლეთ მეზორეგიონს. შედის ეკონომიკურ-სტატისტიკურ მიკრორეგიონ იმპერატრისი შემადგენლობაში.
2010 წლის მონაცემებით, მოსახლეობა 11 258 ადამიანს შეადგენდა, მოსახლეობის სიმჭიდროვე 9.47 კმ²-ზე. ფართობი 1 188 კმ²-ია.
რესურსები ინტერნეტში
კატეგორია:მარანიანის შტატის მუნიციპალიტეტები
დავით სარაჯიშვილის ქუჩა
დავით სარაჯიშვილის ქუჩა — ქუჩა თბილისში, მდებარეობს გლდანის რაიონში (ავჭალა): დავით გურამიშვილის გამზირიდან ლიბანის ქუჩამდე. ყოფილი ავჭალის გზატკეცილის ნაწილი. 1990 წელს დაერქვა დავით სარაჯიშვილის სახელი. ქუჩაზეა სააქციო საზოგადოებები: „დავით სარაჯიშვილი და ენისელი“ და „ბაგრატიონი 1882 წელს“; გამოდის მეტროს სადგური „დავით სარაჯიშვილი“ (ყოფილი თემქა).
ლიტერატურა
სარაჯიშვილი
ნააზარე-და-მატა
ნააზარე-და-მატა (Nazaré da Mata) — მუნიციპალიტეტი ბრაზილიაში, პერნამბუკუს შტატში; მდებარეობს ზღვის დონიდან 89 მეტრზე. მიეკუთვნება მატა-პერნამბუკანის მეზორეგიონს. შედის ეკონომიკურ-სტატისტიკურ მიკრორეგიონ მატა-სეტენტრიუნალ-პერნამბუკანის შემადგენლობაში.
2010 წლის მონაცემებით, მოსახლეობა 30 796 ადამიანს შეადგენდა, მოსახლეობის სიმჭიდროვე 235.85 კმ²-ზე. ფართობი 130 572 კმ²-ია.
მასტერსი 1977 (სნუკერი)
მასტერსი 1977 (Masters 1977, აგრეთვე ცნობილია, როგორც Benson and Hedges Masters 1977 — სპონსორის სახელწოდების მიხედვით) — სნუკერის პროფესიონალური არარეიტინგული ტურნირი. ტარდებოდა 1977 წლის 7 თებერვლიდან 11 თებერვლამდე New London Theatre-ში, ლონდონში. ტურნირის გამარჯვებული გახდა დუგ მაუნტჯოი, რომელმაც ფინალში დაამარცხა რეი რიარდონი ანგარიშით 7:6.
პირველი რაუნდი
მატჩები 7 ფრეიმისგან
დუგ მაუნტჯოი 4:2 ჯონ პალმენი
ჯონ სპენსერი 4:2 დენის ტეილორი
რესურსები ინტერნეტში
კატეგორია:მასტერსი (სნუკერი) კატეგორია:1977 წელი სნუკერში
ჯუმა მეჩეთი (ორდუბადი)
მინი|ჯუმა მეჩეთი ჯუმა მეჩეთი (Cümə məscidi) — XVII საუკუნის ჯუმა მეჩეთი, რომელიც განლაგებულია აზერბაიჯანის ქალაქ ორდუბადის ცენტრში.
მეჩეთს გარშემო გააჩნია მცირე ზომის ეზო, განლაგებულია მაღლობზე და შორიდან კარგად ჩანს. მეჩეთის კარიბჭე მორთულია მწვანე და მომწვანო-მოცისფრო მინანქრით. მეჩეთის მთავარ შესასვლელში, აღმოსავლეთის მხრიდან, გაკეთებულია წარწერა, რომელშიც მოხსენებულია შაჰ აბას I, 1016 წლებში (1607/8). მისმა ვაზირმა ჰატემბეგ ორდუბადელმა, რომელიც ატარებდა „ეტიმად - ად - დოუელის“ წოდებას, 1607/1608 წწ. მოახერხა მიეღო საგადასახადო იმუნიტეტი — „მაუფი“ ქალაქ ორდუბადისათვის, რაზეც მოწმობს, შაჰის ბრძანება, რომელიც გამოკვეთილია ჯუმა — მეთესის შესასვლელზე.
რესურსები ინტერნეტში
კატეგორია:აზერბაიჯანის მეჩეთები კატეგორია:აზერბაიჯანის ღირსშესანიშნაობები
მუტუნი (მინას-ჟერაისი)
მუტუნი (Mutum) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 211 მეტრზე. მიეკუთვნება ვალი-დუ-რიუ-დოსი მეზორეგიონს. შედის ეკონომიკურ-სტატისტიკურ მიკრორეგიონ აიმორესის შემადგენლობაში.
2010 წლის მონაცემებით, მოსახლეობა 26 661 ადამიანს შეადგენდა, მოსახლეობის სიმჭიდროვე 21.31 კმ²-ზე. ფართობი 1 250 824 კმ²-ია.
რესურსები ინტერნეტში
კატეგორია:მინას-ჟერაისის შტატის მუნიციპალიტეტები
ლომნიცკი-შტიტი
ლომნიცკი-შტიტი (Lomnický štít) — მწვერვალი სლოვაკეთში, მაღალ ტატრებში. სიმაღლე 2632 მ. პირამიდისებურია. განვითარებულია კლდოვანი ალპური ლანდშაფტი. აგებულია გრანოდიორიტებით. მწვერვალზე გაშენებულია ლომნიცკი-შტიტის ობსერვატორია, აგრეთვე მიყვანილია ბაგირგზა. წარმოადგენს კარპატების ერთ-ერთ ყველაზე პოპულარულ მწვერვალს. განვითარებულია ტურიზმი. პირველი ასვლა განხორციელდა XVIII საუკუნეში.
რესურსები ინტერნეტში
კატეგორია:სლოვაკეთის მთები
დაგეგმვა
დაგეგმვა — ცალკეულ პირთა, ადამიანთა ჯგუფის, საწარმოთა, დაწესებულებათა, სახელმწიფო ხელისუფლების მომავალი საქმიანობის თეორიული მოდელის შემუშავება გარკვეული პერიოდისათვის, რომელიც გულისხმობს საქმიანობის მიზნებისა (მოსალოდნელი შედეგისა) და მათი მიღწევის საშუალებათა წინასწარ განსაზღვრას, ურთიერთდაკავშირებას. დაგეგმვა ადამიანთა მიზანდასახული, გაცნობიერებული საქმიანობაა.
დაგეგმვის ელემენტები ცალკეული ადამიანებისა და მათი ჯგუფების საქმიანობაში დასაბამიდან არსებობდა. უძველესი ხანის რომაელი პოეტი ოვიდიუს ნაზონი მოიხსენიებს გეგმას, როგორც მიზანს და ნაპოვნ სამოქმედო გზას. დაგეგმვა საზოგადოების ცხოვრების ყველა სფეროში – სამეურნეო (ეკონომიკურ), პოლიტიკურ, სამხედრო, მეცნიერულ, კულტურულ და სხვ. – გვხვდება. მათგან განსაკუთრებით მნიშვნელოვანია ეკონომიკური საქმიანობის დაგეგმვა. უძველესია მიკროეკონომიკური, ანუ ცალკეულ საწარმოთა საქმიანობის დაგეგმვა. იგი განსაკუთრებით მსხვილი მრეწველობის განვითარების კვალდაკვალ ვრცელდებოდა. ამჟამად საწარმოები ადგენენ ბიზნესგეგმებს, რომლებიც განსაზღვრავს საწარმოს (ფირმის, ორგანიზაციის) მომავალი საქმიანობის ეკონომიკურ პარამეტრებს.